‘ந.மு.வேங்கடசாமி நாட்டார்’ அவர்களின் பெயரைப் படித்ததும் நினைவு பின்னோக்கிப் போகிறது. 1967ல் நான் அப்துல் ஹக்கீம் கல்லூரியில் புகுமுக வகுப்பில் இருந்தபோது, பாளையங்கோட்டையின் ‘முத்தமிழ் இலக்கியக் கழகம்’ நடத்திய ‘இருபதாம் நூற்றாண்டில் தமிழ் இலக்கிய வளர்ச்சி’ என்னும் ஆய்வுக்கட்டுரைப் போட்டியில் மூன்றாம் பரிசு பெற்றது நினைவில் வெளிச்சமிடுகிறது. (அக்கழகம், பேராசிரியர் வளன் அரசு அவர்கள் தலைமையில் இயங்கி வந்தது. மற்ற இரு பரிசுகளும் எம்.ஏ. இரண்டாம் ஆண்டு மாணவர்களுக்கே கிடைத்தன). பரிசாக வந்தது, ஒரு பேனாவும், மதிப்பிற்குரிய ந.மு.வேங்கடசாமி நாட்டார் அவர்களின் உரையில் தென்னிந்திய சைவ சித்தாந்த நூற்பதிப்புக் கழகம் வெளியிட்டிருந்த ‘பதிற்றுப்பத்து’ நூலும். அடுத்த இரண்டாண்டுகளில் சங்க இலக்கியத்தின் பெரும் பகுதியைப் படித்து முடிக்க இது தான் எனக்கு ஊன்றுகோலாக இருந்தது. இந்த இனிய நினைவை அசைபோட வாய்ப்பளித்தமைக்கு நன்றி. தங்கள் எழுத்தைத் தொடருங்கள். மீண்டும் நன்றி. – நியூஜெர்சியிலிருந்து கவிஞர் இராய.செல்லப்பா.